open-index/open-wikipedia-markdown huggingface dataset:
ซัลมาน ข่าน

**ซัลมาน สะลีม ข่าน** (; ; ชื่อเกิด **อับดุล ระชีด สะลีม ซัลมาน ข่าน** (; )  เกิดวันที่ 27 ธันวาคม ค.ศ. 1965) เป็นนักแสดง ผู้อำนวยการสร้างภาพยนตร์ และพิธีกรโทรทัศน์ชาวอินเดียที่ทำงานในวงการภาพยนตร์ภาษาฮินดีเป็นหลัก ตลอดระยะเวลาการทำงานกว่าสามทศวรรษ เขาได้รับรางวัลมากมาย รวมถึงรางวัลภาพยนตร์แห่งชาติ 2 รางวัลในฐานะผู้อำนวยการสร้างภาพยนตร์ และรางวัลฟิล์มแฟร์ 2 รางวัลในฐานะนักแสดง เขาได้รับการยกย่องจากสื่อว่าเป็นหนึ่งในนักแสดงที่ได้รับความนิยมและประสบความสำเร็จทางการค้ามากที่สุดของวงการภาพยนตร์อินเดีย นิตยสารฟอร์บสได้จัดอันดับให้เขาอยู่ในรายชื่อคนดังที่ได้รับค่าตอบแทนสูงสุดในโลกในปี ค.ศ. 2015 และ ค.ศ. 2018

ซัลมานเริ่มต้นอาชีพการแสดงด้วยบทบาทสมทบในภาพยนตร์เรื่อง *บีวี โห โต ไอสี* (Biwi Ho To Aisi - ค.ศ. 1988) ตามมาด้วยบทบาทนำในภาพยนตร์โรแมนติกเรื่อง *ไมน์ ปยาร์ กิยา* (Maine Pyar Kiya - ค.ศ. 1989) ของสูรัช บัฑชาตยา ซึ่งทำให้เขาได้รับรางวัลฟิล์มแฟร์สาขานักแสดงชายหน้าใหม่ยอดเยี่ยม เขาสร้างชื่อเสียงให้กับตัวเองด้วยภาพยนตร์ที่ประสบความสำเร็จทางการค้าอีกหลายเรื่อง รวมถึงภาพยนตร์โรแมนติกเรื่อง *สาจัน* (Saajan - ค.ศ. 1991) ของลอว์เรนซ์ ดีซูซา และภาพยนตร์ดราม่าครอบครัวเรื่อง *หัม อาปเก ไฮน์ เกาน์..!* (Hum Aapke Hain Koun..! - ค.ศ. 1994) และ *หัม สาถ สาถ ไฮ* (Hum Saath-Saath Hain - ค.ศ. 1999) ซึ่งทั้งสองเรื่องกำกับโดยสูรัช, ภาพยนตร์แอ็คชั่น *กรัน อรชุน* (Karan Arjun - ค.ศ. 1995) และภาพยนตร์ตลก *บีวี โน วัน* (Biwi No.1 - ค.ศ. 1999) ซึ่งตามมาหลังจากช่วงที่ภาพยนตร์แนวโรแมนติกคอมเมดี ภาพยนตร์เพลง และดราม่าโศกนาฏกรรมเริ่มซบเซาในช่วงทศวรรษ 2000

ซัลมานกู้ภาพลักษณ์บนจอภาพยนตร์ของเขากลับคืนมาด้วยภาพยนตร์แอ็คชั่น *วอนเทด* (Wanted - ค.ศ. 2009) และประสบความสำเร็จมากขึ้นในทศวรรษต่อมาด้วยการแสดงนำในภาพยนตร์แอ็คชั่นที่ทำรายได้สูงสุดอย่าง *ดะบัง* (Dabangg - ค.ศ. 2010), *บอดีการ์ด* (Bodyguard - ค.ศ. 2011), *เอก ถา ไทเกอร์* (Ek Tha Tiger - ค.ศ. 2012), *ดะบัง 2* (Dabangg 2 - ค.ศ. 2010), *คิก* (Kick - ค.ศ. 2014) และ *ไทเกอร์ ซินดา ไฮ* (Tiger Zinda Hai- ค.ศ. 2017) รวมถึงภาพยนตร์ดราม่า *บัจรังคี บายีจัน* (Bajrangi Bhaijaan - ค.ศ. 2015) และ *สุลตาน* (Sultan - ค.ศ. 2016) หลังจากนั้นก็มีภาพยนตร์หลายเรื่องที่ไม่ประสบความสำเร็จทั้งในด้านคำวิจารณ์และรายได้ ยกเว้น *ภารัต* (Bharat - ค.ศ. 2019) และ *ไทเกอร์ 3* (Tiger 3 - ค.ศ. 2023) ซัลมานแสดงในภาพยนตร์ภาษาฮินดีที่ทำรายได้สูงสุดประจำปีติดต่อกันถึง 10 ปี ซึ่งเป็นสถิติสูงสุดของนักแสดงคนหนึ่ง

นอกเหนือจากอาชีพนักแสดงแล้ว ซัลมานยังเป็นพิธีกรรายการโทรทัศน์และส่งเสริมกิจกรรมเพื่อมนุษยธรรมผ่านมูลนิธิ *บีอิงฮิวแมนฟอดาชัน* (Being Human Foundation) ของเขา เขาเป็นพิธีกรรายการเรียลลิตี *บิ๊กก์ บอส* (Bigg Boss) มาตั้งแต่ปี ค.ศ. 2010 แต่ชีวิตนอกจอของซัลมานเต็มไปด้วยข้อโต้แย้งและปัญหาทางกฎหมาย ในปี ค.ศ. 2015 เขาถูกตัดสินว่ามีความผิดฐานฆ่าคนโดยประมาทในคดีขับรถโดยประมาท ซึ่งเขาขับรถชนคน 5 คน ทำให้มีผู้เสียชีวิต 1 คน แต่คำตัดสินของเขาถูกยกเลิกในการอุทธรณ์ เมื่อวันที่ 5 เมษายน ค.ศ. 2018 ซัลมานถูกตัดสินว่ามีความผิดในคดีล่าแบล็กบัก ซึ่งเป็นสัตว์ป่าคุ้มครอง และถูกตัดสินจำคุก 5 ปี เมื่อวันที่ 7 เมษายน ค.ศ. 2018 เขาได้รับการประกันตัวในระหว่างการอุทธรณ์

## ดูเพิ่ม
*ข่านแห่งบอลลีวูด

## หมายเหตุ

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2508
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอินเดีย
หมวดหมู่:มุสลิมชาวอินเดีย
หมวดหมู่:บุคคลจากรัฐมัธยประเทศ
ซิมโฟนีหมายเลข 45 (ไฮเดิน)

**ซิมโฟนีหมายเลข 45 ในบันไดเสียง เอฟ ชาร์ป ไมเนอร์** () เป็นผลงานของฟรานซ์ โยเซ็ฟ ไฮเดินที่แต่งขึ้นในปี ค.ศ. 1772 เป็นที่รู้จักกันในชื่อ *"Farewell" Symphony* ()

ไฮเดินแต่งซิมโฟนีบทนี้อุทิศให้กับเจ้าชายนิคโคเลาส์ แอ็สแตร์ฮาซี (Nikolaus Esterházy; ค.ศ. 1714–1790) แห่งรัฐบูร์เกนลันด์ ซึ่งเป็นผู้อุปถัมภ์ไฮเดิน ในปีนั้นเจ้าชายทรงประทับอยู่ที่พระราชวังฤดูร้อนแอ็สแตร์ฮาซอนานกว่าทุกปี โดยที่ไฮเดินและสมาชิกวงออร์เคสตราทั้งหมดต้องอาศัยอยู่ที่พระราชวังเพื่อแสดงดนตรีถวายแด่เจ้าชาย บรรดานักดนตรีทั้งหลายต่างไม่ได้รับอนุญาตให้พาครอบครัวจากไอเซนชตัดท์ เมืองหลวงของแคว้นมาอยู่ด้วย  เมื่อต้องห่างจากครอบครัวนานหลายเดือน จึงพากันคิดถึงบ้าน

ในวันแสดงซิมโฟนีบทนี้ เมื่อดนตรีบรรเลงมาถึงมูฟเมนต์สุดท้าย ไฮเดินให้นักดนตรีที่บรรเลงจบ ดับเทียนไขที่ส่องโน้ตดนตรีเบื้องหน้า และทยอยลุกออกไปจากห้อง จนเหลือนักไวโอลินสองคนเล่นอยู่ในแสงสลัว เป็นการแสดงอารมณ์ขันของไฮเดิน และสื่อให้เจ้าชายทรงทราบว่านักดนตรีทุกคนล้วนอยากกลับบ้าน ซึ่งเจ้าชายก็ทรงเข้าใจความหมายนี้ และทรงอนุญาตให้นักดนตรีเดินทางกลับในวันรุ่งขึ้น 

ซิมโฟนีบทนี้แบ่งออกเป็น 4 มูฟเมนต์ ได้แก่
* I. Allegro assai, 3/4
* II. Adagio, 3/8
* III. Menuet: Allegretto, 3/4
* IV. Finale: Presto, 2/2 - Adagio, 3/8

## อ้างอิง

## แหล่งข้อมูลอื่น
* 
* 

หมวดหมู่:ผลงานของ โยเซ็ฟ ไฮเดิน
หมวดหมู่:ซิมโฟนี
เรือนภะรตราชา

**เรือนภะรตราชา** (พะ-รด-ราชา) เป็นที่อาศัยเก่าและอาคารเรียนเก่า ตั้งอยู่ที่ จุฬาลงกรณ์มหาวิทยาลัย (ฝั่งสำนักงานอธิการบดี) ถนนพญาไท เขตปทุมวัน กรุงเทพฯ ได้รับรางวัลอาคารอนุรักษ์ดีเด่นจากสมาคมสถาปนิกสยามในพระบรมราชูปถัมภ์ เมื่อ พ.ศ. 2540

250px|thumb|right|เรือนภะรตราชา ใน พ.ศ. 2561

## สถาปัตยกรรม
เรือนภะรตราชาเป็นอาคารครึ่งตึกครึ่งไม้สองชั้น รูปแบบสถาปัตยกรรมโคโลเนียล ตัวอาคารเป็นแบบใต้ถุนสูงโล่ง เสาชั้นล่างก่ออิฐถือปูนขนาดใหญ่ หลังคาเป็นทรงปั้นหยามุมชัน บริเวณเชิงชายที่หน้าจั่วประดับด้วยไม้ฉลุ เรือนชั้นสองกั้นเป็นห้อง ๆ ด้านหน้ามีระเบียงกว้าง หน้าต่างเป็นแบบบานกระทุ้งและมีเกร็ดไม้ซ้อนในบาน เรือนชั้นสามเป็นหอสูง มีเพียงห้องเดียว หลังคาปั้นหยามุมชันทรงมะนิลา เปิดหน้าจั่ว เชิงชายประดับด้วยไม้ฉลุ เช่นเดียวกับราวบันไดและราวระเบียง ดูคร่าว ๆ แล้วจะพบว่ามีลักษณะผสมของบ้านแบบยุโรปแต่ประยุกต์ให้เข้ากับสภาพภูมิอากาศของไทย

## ประวัติ
เรือนนี้สร้างแล้วเสร็จใน พ.ศ. 2460 ในสมัยรัชกาลที่ 6 ใช้เป็นบ้านพักของผู้บริหาร อาจารย์ชาวต่างประเทศและข้าราชการของจุฬาลงกรณ์มหาวิทยาลัยอยู่ระยะหนึ่ง จากนั้นก็เปลี่ยนมาเป็นที่ทำการของหน่วยงานต่าง ๆ ของจุฬาฯ เช่น
* ก่อน พ.ศ. 2486 เคยเป็นอาคารเรียนคณะสถาปัตยกรรมศาสตร์ สมัยที่ยังเป็นแผนกวิชาหนึ่งในคณะวิศวกรรมศาสตร์
* พ.ศ. 2501–2525 เคยเป็นโรงเรียนสาธิตจุฬาลงกรณ์มหาวิทยาลัย 
* พ.ศ. 2526–2536 เคยเป็นสถาบันวิจัยสังคม เป็นต้น 

ต่อมาเรือนหลังนี้ถูกปล่อยทิ้งร้างไว้ระยะหนึ่งจนส่งผลให้อาคารเสียหายอย่างมาก ต่อมาภายหลังจึงได้รับการบูรณะซ่อมแซมให้ดีและงดงาม จากนั้นก็มีการดูแลและอนุรักษ์สืบต่อมาจนงดงามดังปรากฏในปัจจุบัน 

เมื่อวันที่ 15 ธันวาคม พ.ศ. 2538 จุฬาลงกรณ์มหาวิทยาลัยกราบบังคมทูลเชิญ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จทอดพระเนตรในวาระรำลึกถึงพระยาภะรตราชา (ม.ล.ทศทิศ อิศรเสนา) อดีตผู้บัญชาการจุฬาลงกรณ์มหาวิทยาลัย ผู้ซึ่งเคยพำนัก ณ เรือนหลังนี้ ด้วยเหตุนี้เรือนไม้งามหลังนี้จึงได้ชื่อว่า **เรือนภะรตราชา**

## อ้างอิง

## แหล่งข้อมูลอื่น
* สถาปัตยกรรมที่มีรูปแบบของโคโลเนียลสไตล์ 
*

หมวดหมู่:จุฬาลงกรณ์มหาวิทยาลัย
หมวดหมู่:อาคารอนุรักษ์
หมวดหมู่:สิ่งก่อสร้างที่สร้างเสร็จในปี พ.ศ. 2460
หมวดหมู่:ก่อตั้งในกรุงเทพพระมหานครในปี พ.ศ. 2460
กลาดิส เซนเดร์

**กลาดิส เซนเดร์** เกิดเมื่อวันที่ 19 ตุลาคม พ.ศ. 2482 ชาวเปรู เธอมีบิดาเป็นชาวสวิส และมารดาเป็นชาวเปรู เธอชนะมิสเปรู 1957 และเป็นตัวแทนประเทศเปรูในนางงามจักรวาล 1957 และได้ชนะคว้ามงกุฎมา นับเป็นนางงามจักรวาลคนแรกจากลาตินอเมริกา คนแรกและคนเดียวของประเทศเปรู ในปี พ.ศ. 2508 เธอได้แต่งงานกับอันโตนิโอ เมเยร์ และ มีลูกด้วยกัน 4 คน

หมวดหมู่:ผู้ชนะการประกวดนางงามจักรวาล
หมวดหมู่:ชาวเปรู
หมวดหมู่:ผู้ชนะการประกวดนางงามจักรวาล
เหตุระเบิดโรงแรมคาแนล

**เหตุระเบิดโรงแรมคาแนล** เป็นการระเบิดติดรถกระบะฆ่าตัวตายที่แบกแดด ประเทศอิรักในช่วงบ่ายของวันที่ 19 สิงหาคม ค.ศ. 2003 ทำให้มีผู้เสียชีวิต 23 คน รวมถึงแซร์ฌียู วีเอย์รา จี แมลู () ผู้แทนพิเศษสหประชาชาติในอิรัก และมีผู้ได้รับบาดเจ็บกว่า 100 คน รวมถึงอะมีน มักกี มะดะนี ทนายความด้านสิทธิมนุษยชนและนักรณรงค์ทางการเมือง เหตุระเบิดดังกล่าวมีเป้าหมายโจมตีคณะทูตสนับสนุนสหประชาชาติในอิรัก ซึ่งเป็นหน่วยงานที่เพิ่งจะถูกก่อตั้งขึ้นเมื่อ 5 วันก่อนหน้า (สหประชาชาติได้ใช้โรงแรมดังกล่าวเป็นสำนักงานใหญ่ในอิรักนับตั้งแต่ต้นคริสต์ทศวรรษ 1990) เหตุระเบิดในวันที่ 19 สิงหาคมทำให้มีการถอนตัวเจ้าหน้าที่สหประชาชาติกว่า 600 คนออกจากอิรักภายในไม่กี่สัปดาห์ เหตุการณ์ดังกล่าวเพื่อต้องการให้เกิดผลกระทบต่อการปฏิบัติงานด้านความมั่นคงของสหประชาชาติทั่วโลก

หลังเหตุโจมตีนี้ก็เกิดเหตุระเบิดรถยนต์ฆ่าตัวตายในวันที่ 22 กันยายน ค.ศ. 2003 ใกล้กับศูนย์บัญชาการสหประชาชาติที่แบกแดด ทำให้เจ้าหน้าที่รักษาความปลอดภัยเสียชีวิตหนึ่งคน และบาดเจ็บ 19 คน

ในเดือนเมษายน ค.ศ. 2004 อะบู มุศอับ อัซซัรกอวี หัวหน้าองค์กรก่อการร้ายญะมาอะตุตเตาะฮีดวัลญิฮาด อ้างว่าเป็นผู้ก่อเหตุระเบิดเมื่อวันที่ 19 สิงหาคม

## อ้างอิง

## แหล่งข้อมูลอื่น
*United Nations portal for the anniversary
**&nbsp; Kofi Annan's statement on the one-year anniversary
**who.int Senior WHO official, Dr David Nabarro, describes his experience inside the Canal Hotel
**&nbsp; on the bombing, 22 October 2003.
** "Voices of Terrorism Victims" ''UN in Action'' No. 1579, a video interview with Laura Dolci whose husband was killed in the bombing; from UN Web TV's *UN in Action*

หมวดหมู่:ปฏิบัติการของสหประชาชาติในอิรัก
หมวดหมู่:การก่อการร้ายในประเทศอิรัก
หมวดหมู่:การก่อการร้ายใน พ.ศ. 2546
หมวดหมู่:การโจมตีโรงแรม
หมวดหมู่:การระเบิด
หมวดหมู่:ประเทศอิรักกับสหประชาชาติ
โรงพยาบาลเวชศาสตร์เขตร้อน

**โรงพยาบาลเวชศาสตร์เขตร้อน** เป็นโรงพยาบาลในสังกัดคณะเวชศาสตร์เขตร้อน มหาวิทยาลัยมหิดล ตั้งอยู่บนถนนราชวิถี แขวงทุ่งพญาไท เขตราชเทวี กรุงเทพมหานคร

## ประวัติ
โรงพยาบาลเวชศาสตร์เขตร้อนก่อตั้งเมื่อวันที่ 23 กุมภาพันธ์ พ.ศ. 2504 โดย ศาสตราจารย์ นายแพทย์ จำลอง หะริณสุต และศาสตราจารย์ แพทย์หญิง คุณหญิงตระหนักจิต หะริณสุต เป็นหน่วยงานในคณะเวชศาสตร์เขตร้อน มหาวิทยาลัยมหิดล ณ ตึกเวชกรรมเมืองร้อน อาคาร 3 ชั้น มีศาสตราจารย์ แพทย์หญิง คุณหญิงตระหนักจิต หะริณสุต  เป็นผู้อำนวยการโรงพยาบาลคนแรก  โรงพยาบาลเปิดรับรักษาเฉพาะผู้ป่วยใน ซึ่งเป็นผู้ป่วยที่ถูกส่งมาจากโรงพยาบาลศิริราช หรือสถานพยาบาลอื่น ๆ ในสมัยนั้นมีหอผู้ป่วยเพียงหอเดียว เป็นหอผู้ป่วยรวม ใช้ฉากกั้นระหว่างผู้ป่วยชายและผู้ป่วยหญิง มีจำนวน 20 เตียง  

ในปีต่อมามีผู้ป่วยมาขอรับบริการที่โรงพยาบาลเพิ่มมากขึ้น  ทางโรงพยาบาลจึงได้มีการจัดส่วนหนึ่งของหอผู้ป่วยทำเป็นแผนกตรวจผู้ป่วยนอก  นับเป็นจุดเริ่มต้นของแผนกผู้ป่วยนอก หลังจากนั้นก็ได้มีการก่อสร้างอาคารใหม่ 5 ชั้น เพื่อรองรับกับจำนวนผู้ป่วยที่มาขอรับบริการ โดยสร้างอาคารเสร็จเมื่อเดือนพฤศจิกายน พ.ศ. 2507 และได้ทำการย้ายผู้ป่วยไปยังอาคารใหม่  มีการดัดแปลงห้องผู้ป่วยเดิมเป็นแผนกผู้ป่วยนอก  และขยายการบริการไปเรื่อยๆจนครบทั้งหมด 5 ชั้น  จากช่วงที่เริ่มเปิดโรงพยาบาล มีเตียงผู้ป่วยเพียงแค่ 20 เตียง   แต่ได้มีการพัฒนาโรงพยาบาลเรื่อยมาจนในปัจจุบันมีความสามารถในการรองรับผู้ป่วยได้ถึง 250 เตียง แบ่งเป็น เตียงผู้ป่วยสามัญ เตียงผู้ป่วยพิเศษ เตียง ICU เป็นต้น                  

โรงพยาบาลเวชศาสตร์เขตร้อน เป็นโรงพยาบาลเฉพาะทางที่ให้การบริการรักษาโรคเขตร้อน ได้แก่ โรค มาลาเรีย โรคพยาธิต่าง ๆ โรคตับ โรคติดเชื้อจากแบคทีเรีย ไวรัส เชื้อรา  นอกจากนี้ยังมีให้บริการตรวจโรคมาลาเรียตลอด 24 ชั่วโมง และรักษาโรคทางอายุรกรรมทั่วไป และเปิดให้บริการการรักษาพยาบาลคลินิคพิเศษต่าง ๆ เช่น คลินิคพยาธิตัวจี๊ด คลินิคเวชศาสตร์การท่องเที่ยวและการเดินทาง (Travel Clinic) คลินิคโรคทางเดินอาหาร โรคตับ คลินิคเวชศาสตร์แผนจีน (ฝังเข็ม) หน่วยเวชศาสตร์แผนไทย แต่เนื่องจากโรคพยาบาลเวชศาสตร์เขตร้อนเป็นโรงพยาบาลเฉพาะทาง  จึงไม่มีแผนกศัลยกรรม แผนกสูตินรีเวช แผนกอุบัติเหตุ

นอกจากภารกิจในการให้บริการคนไข้แล้ว โรงพยาบาลเวชศาสตร์เขตร้อนยังมีส่วนสำคัญช่วยสนับสนุนคณะเวชศาสตร์เขตร้อนในงานวิชาการด้านต่าง ๆ ทั้งการสอน การวิจัย และเป็นที่ศึกษาดูงานของแพทย์และบุคลากรทางการแพทย์ทั้งชาวไทยและชาวต่างประเทศ

## รายนามผู้อำนวยการโรงพยาบาลเวชศาสตร์เขตร้อน

## แหล่งข้อมูลอื่น
* เว็บไซด์โรงพยาบาลเวชศาสตร์เขตร้อน
* คณะเวชศาสตร์เขตร้อน มหาวิทยาลัยมหิดล

หมวดหมู่:หน่วยงานในมหาวิทยาลัยมหิดล
เวชศาสตร์เขตร้อน
เวชศาสตร์เขตร้อน
หมวดหมู่:ก่อตั้งในจังหวัดพระนครในปี พ.ศ. 2504
ความเคลื่อนไหวทางอินเทอร์เน็ต

**ความเคลื่อนไหวทางอินเทอร์เน็ต** () หรือ การจัดระเบียบรูปแบบของการออนไลน์ การสนับสนุนอิเล็กทรอนิกส์ ความเคลื่อนไหวทางโลกไซเบอร์, E-campaigning และ E-activism คือการใช้เทคโนโลยีการสื่อสารอิเล็กทรอนิกส์ เช่น อีเมล เว็บไซต์ และโปสการ์ด โดยการเคลื่อนไหวของประชาชนและการส่งข้อมูลท้องถิ่นผู้ชมจำนวนมาก เทคโนโลยีอินเทอร์เน็ตที่ใช้ก่อให้เกิดการระดมทุนที่เกี่ยวข้องกับการสร้างชุมชน, lobbying และการจัดการ

## ประเภท
Sandor Vegh ได้แบ่งความเคลื่อนไหวทางอินเทอร์เน็ตออกเป็น 3 ประเภทคือ ความตระหนักการโฆษณา, องค์กรระดม และการกระทำปฏิกิริยาอินเทอร์เน็ตเป็นทรัพยากรที่สำคัญสำหรับกิจกรรมอิสระหรือ E – activists โดยเฉพาะที่มีข้อความอาจใช้เคาน์เตอร์ที่สำคัญโดยเฉพาะเมื่อมีการละเมิดสิทธิมนุษยชนอย่างร้ายแรงเกิดขึ้น อินเทอร์เน็ตเป็นสิ่งจำเป็นในการรายงานความโหดร้ายสู่โลกภายนอก ผู้สร้างความเคลื่อนไหวทางอินเทอร์เน็ตยังสามารถส่งการร้องทุกข์ผ่านทาง E-petitions ที่จะส่งไปยังรัฐบาลและประชาชนและองค์กรเอกชนเพื่อประท้วงต่อต้านและกระตุ้นการเปลี่ยนแปลงนโยบายในด้านบวกจากการค้าอาวุธการทดสอบสัตว์ มากมายไม่หวังผลกำไรและองค์กรการกุศลใช้วิธีการเหล่านี้ส่งอีเมลร้องเรียนไปยังผู้ที่รายชื่ออีเมลของพวกเขาถามคนที่จะผ่านพวกเขา

## ความสัมพันธ์กับการเมืองและธุรกิจ
### การเมือง
ในปี 2004 การอภิปรายของผู้สมัครเลือกตั้งประธานาธิบดี ในสหรัฐอเมริกา Carol Darr ผู้อำนวยการสถาบันการเมืองประชาธิปไตยและอินเทอร์เน็ต ที่มหาวิทยาลัย George Washington ในรัฐวอชิงตัน.ดี.ซี กล่าวว่าผู้ที่ได้รับประโยชน์จากการใช้อินเทอร์เน็ตเพื่อดึงดูดสนับสนุน "พวกเขาทั้งหมดมีความสามารถพิเศษ นอกรีต และลุกลาม ให้อินเทอร์เน็ตมีการโต้ตอบและต้องมีการยืนยันในส่วนของผู้ใช้ให้ตรงข้ามกับการตอบสนองจากผู้ใช้ passive TV มันไม่น่าแปลกใจที่ผู้สมัครจะต้องมีคนที่คนต้องการสัมผัสและโต้ตอบกับ

### บริษัทและห้างร้าน
บริษัท ยังมีการใช้เทคนิคความเคลื่อนไหวทางอินเทอร์เน็ต เพิ่มการสนับสนุนสำหรับสาเหตุของ ตาม Christopher Palmeri กับ BusinessWeek Online บริษัท เว็บไซต์ ที่มีเจตนาที่จะบวกมีผลต่อภาพลักษณ์ของตัวเองเพื่อให้ความดันลบในคู่แข่งที่ มีผลต่อความคิดเห็นภายในกลุ่มเลือกและผลักดันการเปลี่ยนแปลงนโยบาย

## ข้อวิจารณ์
Sunstein กล่าวกับนิตยสาร *[[นิวยอร์กไทมส์]]* ว่า "การสนทนาจะเกี่ยวกับกลยุทธ์หรือม้าแข่ง...ปัญหาหรือว่าไม่ดีผู้สมัครอื่น ๆ และจะดูเหมือนการอภิปราย ยังไม่ได้เช่นนี้ควรจะเซ็นเซอร์ แต่สามารถเพิ่มความเผ็ดร้อน, ลัทธิหัวรนแรงเพิ่มขึ้นและทำให้ความเข้าใจยากขึ้น"

## แหล่งข้อมูลอื่น
* "GCommerce" Online Activism Info & Documentary Film 
* "Internet Activism" Shared Internet Activism Resource for NGOs 
* Tactical Technology Collective NGO that assists human rights advocates in using technology
* Web2Activism  empowers grassroots activists to use the Internet as a platform for activism.
* Meta-Activism Project (MAP)

หมวดหมู่:ความเคลื่อนไหวทางอินเทอร์เน็ต
หมวดหมู่:สังคมสารสนเทศ
คอนทรา

**คอนทรา** (; ) เป็นชื่อเกมแนวแอคชั่น อาจหมายถึง
* คอนทรา (เกมชุด) - ชุดเกมชื่อเดียวกันซึ่งมีหลายภาค
* คอนทรา (วิดีโอเกม) - วิดีโอเกมในภาคแรก ซึ่งใช้ชื่อเดียวกับเกมชุด
ชาฮิด กปูร

**ชาฮิด กปูร** (, ; เกิด 25 กุมภาพันธ์ ค.ศ. 1981) เป็นนักแสดงชาวอินเดียที่ทำงานในภาพยนตร์ฮินดี ตอนแรกเป็นที่รู้จักจากการรับบทโรแมนติก แต่ต่อมาได้หันมารับบทในภาพยนตร์แอกชันและระทึกขวัญ เขาเป็นหนึ่งในนักแสดงอินเดียที่ได้รับค่าตอบแทนสูงที่สุด และติดอันดับในรายชื่อ Celebrity 100 ของนิตยสาร*[[ฟอร์บส์ อินเดีย]]*ตั้งแต่ ค.ศ. 2012

## ชีวิตช่วงต้นและภูมิหลัง
ชาฮิด กปูรเกิดที่นิวเดลีในวันที่ 25 กุมภาพันธ์ ค.ศ. 1981 จากนักแสดง Pankaj Kapur และนักแสดง-นักเต้น Neelima Azeem เขาเป็นญาติทางฝั่งมารดากับผู้กำกับภาพยนตร์และนักเขียน Khwaja Ahmad Abbas พ่อแม่หย่าร้างตอนเขาอายุ 3 ขวบ พ่อของเขาย้ายไปมุมไบ (และสมรสกับนักแสดงหญิง Supriya Pathak) และกปูรยังคงอาศัยอยู่ที่เดลีกับแม่และตายาย พ่อของเขา ซึ่งในขณะนั้นเป็นนักแสดงที่กำลังดิ้นรนอยู่ในมุมไบ จะมาเยี่ยมกปูรเพียงปีละครั้งในวันเกิดของเขาเท่านั้น เมื่อกปูรอายุ 10 ขวบ แม่ของเขาซึ่งทำงานเป็นนักเต้น ได้ย้ายไปมุมไบเพื่อทำงานเป็นนักแสดง

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:บุคคลจากนิวเดลี
หมวดหมู่:ชาวปัญจาบ
สนามรบจำลอง

**สนามรบจำลอง** () เป็นการจำลองสนามรบขึ้นมาเพื่อสร้างเป็นเกมที่เกี่ยวกับสงครามโดยใช้เทคนิคทางคอมพิวเตอร์  โดยการผสมผสานงานกันระหว่างผู้จำลองเกมส์หลายคน ช่วยกันจำลองสภาพแวดล้อม และสถานการณ์ต่างๆ เพื่อให้ดูเหมือนจริงอย่างในสงคราม อาทิ ทหาร หรือยานพาหนะ นั้นก็ถูกสร้างหรือควบคุมโดยผู้จำลองเกมส์เหล่านั้น  และการทำงานของระบบสนามรบจำลองนั้นเป็นที่ต้องการมาอย่างยาวนานของ DARPA (โครงการการผลิตและพัฒนาเทคโนโลยีที่ทันสมัยเพื่อใช้ในการทหารของกระทรวงกลาโหม สหรัฐอเมริกา) และกองกำลังทหารต่างๆ ที่ต้องการขยายกำลังในการฝึกทหารในรูปแบบใหม่ โดยจำลองสภาพแวดล้อม และสถานการณ์ให้เหมือนกับในเกมส์  เช่น เกม VBS1  (Virtual Battlespace 1) and เกม VBS2 ซึ่งผลิตและพัฒนาเกมส์โดย Bohemia Interactive Studio ในวิดีโอเกมส์, คำว่า  “virtual battlefield  ” จะถูกใช้ในการอธิบายเกมส์ที่รวมประเภทของการจำลองแบบของยานพาหนะตั้งแต่ 2 ประเภทขึ้นไปหรือมากกว่านั้น ที่มีขนาดใหญ่ในหลายรูปแบบแตกต่างกันไป  ซึ่งจะรวมไปถึงการรวมประเภทของMassive Multiplayer Online First Person Shooter ( เกมที่ยิงมุมมองบุคคลที่หนึ่ง คือ จะเห็นแค่ตัวปืน คนเล่นเสมือนกับบุคคลจริงๆ ) กับการจำลองแบบยานพาหนะ  ตัวอย่างเช่น  เกมแบบ massive  multiplayer  จะให้ความสำคัญกับเครื่องบินและการจำลองแบบการสู้รบกันของเครื่องบิน และยังได้ให้ความสำคัญกับจำลองแบบรถถัง หรือที่เรียกกันว่าการจำลองเกาะป้องกันการต่อสู้ อย่างไรก็ตาม เกมแบบ massive  multiplayer  ก็ยังให้ความสำคัญเท่าเทียมกันทั้งสองแบบ  เพราะถือว่าทั้งสองแบบการจำลองนั้นเป็นส่วนหนึ่งในสนามรบจำลองของเกมส์นั้นๆ  Virtual battlefields แตกต่างจาก MMOFPS เพราะว่าการจำลองแบบยานพาหนะจะมีความถูกต้องและแม่นยำกว่า  และสนามรบจำลองยังสามารถที่จะแยกแยะออกได้จาก First Person Shooter ที่รวมประเภทของยานพาหนะ 

หมวดหมู่:เกม
วิทย์ รายนานนท์

**วิทย์ รายนานนท์** (เกิด 2 มีนาคม พ.ศ. 2485) เป็นนักการทูตชาวไทย เคยดำรงตำแหน่งสำคัญ ๆ เช่น เลขาธิการนายกรัฐมนตรี ในรัฐบาลอานันท์ ปันยารชุน เอกอัครราชทูตไทยประจำสหราชอาณาจักร, ไอร์แลนด์, นครรัฐวาติกัน และสวิตเซอร์แลนด์

## ประวัติ
วิทย์ รายนานนท์ เกิดเมื่อวันที่  เป็นบุตร พลเรือเอกถวิล รายนานนท์กับหม่อมหลวงเพ็ญศรี รายนานนท์ สมรสกับคุณหญิงนันทนา รายนานนท์ มีบุตรสาว 2 คนคือ สุวินชา รายนานนท์ และนาขวัญ รายนานนท์

## การศึกษา
*จบมัธยมปลายโรงเรียนกรุงเทพคริสเตียนวิทยาลัย 
*ปริญญาตรี รัฐศาสตร์บัณฑิต (การทูต) มหาวิทยาลัยธรรมศาสตร์ 
*ระดับปริญญาโท Master of Urban Studies  Howard University ประเทศสหรัฐอเมริกา 
*ประกาศนียบัตร Certificate, in Diplomatic Practice and Procedure ประเทศออสเตรเลีย 
*หลักสูตรวิทยาลัยป้องกันราชอาณาจักร รุ่นที่ 35

## การทำงาน
วิทย์ รายนานนท์ เริ่มรับราชการในตำแหน่ง นายเวร กองกลาง สำนักงานปลัดกระทรวงการต่างประเทศ ในปี พ.ศ. 2510 จากนั้นในปี พ.ศ. 2514 จึงได้ย้ายไปดำรงตำแหน่งเลขานุการตรี สถานเอกอัครราชทูต ณ กรุงวอชิงตัน และได้เจริญก้าวหน้าในหน้าที่การงานเรื่อยมา จนได้รับตำแหน่งกงสุลใหญ่ ณ นครลอสแอนเจลิส ในปี พ.ศ. 2531 จากนั้นจึงได้ลาออกจากราชการไปดำรงตำแหน่งข้าราชการการเมือง

ในปี พ.ศ. 2534 วิทย์ รายนานนท์ ได้รับตำแหน่งรองเลขาธิการนายกรัฐมนตรีฝ่ายการเมือง และเป็นเลขาธิการนายกรัฐมนตรี เมื่อวันที่ 17 มิถุนายน พ.ศ. 2535 ในรัฐบาลของนายอานันท์ ปันยารชุน

ต่อมาในวันที่ 14 กันยายน พ.ศ. 2535 จึงได้กลับเข้ามารับราชการในตำแหน่งอธิบดีกรมพิธีการทูต กระทรวงการต่างประเทศ และดำรงตำแหน่งเอกอัครราชทูต ณ กรุงแบร์น ในปี พ.ศ. 2536 และเอกอัครราชทูต ณ กรุงลอนดอน พ.ศ. 2537 และได้รับรางวัลครุฑทองคำ ในปี พ.ศ. 2539 ต่อมาปี พ.ศ. 2547 เป็นที่ปรึกษารัฐมนตรีว่าการกระทรวงการต่างประเทศ ปี พ.ศ. 2549 ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2550 เป็นสมาชิกสภาร่างรัฐธรรมนูญ เป็นหนึ่งในกรรมการ ป.ป.ท. ที่มีความสัมพันธ์กับพรรคประชาธิปัตย์

## เครื่องราชอิสริยาภรณ์
วิทย์ รายนานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

### ประเทศไทย

### ต่างประเทศ
*  :
** พ.ศ. 2534 – 80px เครื่องราชอิสริยาภรณ์มงคลรัตน์ ชั้นที่ 2

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการทูตชาวไทย
หมวดหมู่:บุคคลผู้ได้รับรางวัลครุฑทองคำ
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาร่างรัฐธรรมนูญไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
แม่ศรีไพร

**แม่ศรีไพร** เป็นภาพยนตร์ไทยที่ออกฉายในปี พ.ศ. 2514 กำกับโดยวิจิตร คุณาวุฒิ(คุณาวุฒิ) สร้างจากบทประพันธ์แนวชีวิตเรื่อง ธาตุดิน ของมาลัย ชูพินิจ โดยใช้นามปากกาว่า "เรียมเอง" โดยก่อนหน้านี้เคยสร้างเป็นภาพยนตร์ 16 มม. มาแล้วในชื่อ *ธาตุโลกีย์* นำแสดงโดย โชติ สโมสร, พัชรินทร์ ตาบุรี ฉายในปี พ.ศ. 2499 

โดยเป็นภาพยนตร์เรื่องแรกของคุณาวุฒิที่ถ่ายทำด้วยระบบสี 35 มม. เสียงในฟิล์ม นำแสดงโดย  เพชรา เชาวราษฎร์ นาท ภูวนัย สะอาด เปี่ยมพงษ์สานต์ เมตตา รุ่งรัตน์ กิ่งดาว จันทร์สวัสดิ์ สมัย อ่อนวงศ์ พนม นพพร สังข์ทอง สีใส สุเทพ สีใส และได้รับเกียรติจาก หม่อมราชวงศ์ถนัดศรี สวัสดิวัตน์ มาร่วมแสดงด้วย 

ภาพยนตร์เรื่องนี้ มีเพลงประกอบหลายเพลง โดยมากออกไปทางลูกทุ่ง เช่นเพลง "ชะนีโหย" ขับร้องโดย สมัย อ่อนวงศ์  ต่อมามีการสร้างเป็นละครโทรทัศน์ โดยมี พนม นพพร ผู้ร่วมแสดงในยุคภาพยนตร์ มาเป็นผู้อำนวยการสร้าง และกำกับการแสดง ถึงสองครั้ง คือในปี พ.ศ. 2539 ออกอากาศทางช่อง 3 นำแสดงโดย ยุทธพิชัย ชาญเลขา สายธาร นิยมการณ์ และในปี พ.ศ. 2553 ออกอากาศทางช่อง 7 สี นำแสดงโดย อัษฎาวุธ เหลืองสุนทร จีรนันท์ มะโนแจ่ม โดยนักแสดงคนเดียวที่ร่วมแสดงตั้งแต่ยุคภาพยนตร์ จนถึงละครครั้งแรกและครั้งล่าสุด คือ สุเทพ สีใส 

## การแสดง

## อ้างอิง

## แหล่งข้อมูลอื่น
* 
* ฟังเพลง ชะนีโหย - สมัย อ่อนวงศ์ youtube.com

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2499
หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย วิจิตร คุณาวุฒิ
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ไทยในปี พ.ศ. 2553
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2010
คอเมดีร็อก

**คอเมดี้ร็อก** () เป็นแนวเพลงที่รวมดนตรีระหว่าง ร็อก กับ ดนตรีตลก ที่มักจะถ้อยคำล้อเลียนและมีเนื้อหาล้อเลียน

## อ้างอิง

หมวดหมู่:ดนตรีร็อก
หมวดหมู่:ตลก
รบ เพชรประสิทธิ์

**รบ เพชรประสิทธิ์** (ชื่อเล่น: หรั่ง) เป็นนักพากย์ไทย พากย์เสียงให้กับทาง โรสมิเดีย , ไทก้า และในตอนนี้ก็พากย์ให้ทาง ทรูวิชั่นส์ โดยจะอยู่ทีมพากย์เดี่ยวกับคุณมนูญ เรืองเชื้อเหมือน ปัจจุบันเนื่องจากงานพากย์ที่ทรูวิชั่นส์ เยอะมาก พี่รบ เลยไม่คอยได้มาพากย์ให้กับทาง โรสมีเดีย ในระยะหลัง ดังนั้น ผลงานจะอยู่ที่ ทรูวิชั่นส์ มากสุด

## ผลงาน
### การ์ตูนญี่ปุ่น
* Appleseed สงครามล้างเผ่าพันธุ์มนุษย์จักรกล (ไทก้า) รับบทเป็น บริเรโอส เฮคาตอนชิเรส
* อควาเรี่ยน  (ไทก้า) รับบทเป็น ปิแอร์
* อิทธิฤทธิ์พิชิตมายา (ไทก้า) รับบทเป็น นานาชิ, บั๊บโบะ
* แอร์เกียร์ ขาคู่ทะลุฟ้า (ไทก้า) รับบทเป็น โอริจิริ , อากิระ
* ดีเกรย์แมน (ไทก้า) รับบทเป็น ทิกี้ มิคส์ 
* นักซิ่งดริฟท์สายฟ้า (โรส) รับบทเป็น ทาคาฮาชิ เรียวสึเกะ 
* หมัดเทพเจ้าดาวเหนือ ภาค ตำนานราโอ รับบทเป็น เซาเซอร์
* ผู้ผนึกมาร (โรส) รับบทเป็น มาซาโมริ สุมิมูระ 
* แสบซ่าผ่ากฎเทพ (โรส) รับบทเป็น ฮิเดโยชิ , อาน่อน 
* Jeeg หุ่นเหล็กเทพพิทักษ์  (โรส) รับบทเป็น ฮิโรชิ, ศจ.ไคริ , มิบาชิ
* เจ้าหนูนักซิ่งสิงห์ภูเขา (โรส) รับบทเป็น ซาเมจิมะ ไทกะ , ยามาโตะ ทาเคชิ
* กายเวอร์ เกราะชีวะ  (โรส) รับบทเป็น เซกาวะ เท็ตสึโร่
* เกมกลคนอัจฉริยะ GX (โรส  ,ทรูวิชั่นส์) รับบทเป็น อาจารย์โครโนส , เทนโจอิน ฟุบุกิ (โรส เฉพาะปี 1) , ยูกิ จูได (ทรู ตั้งแต่ปี 2)
* สามพลังป่วนพิทักษ์โลก (ทรูวิชั่นส์) รับบทเป็น ซาคากิ
* Slayers Revolution (ทรูวิชั่นส์) รับบทเป็น เซลกาดีส , นักบวชเรโซ
* Zoid Fuzor (ทรูวิชั่นส์) รับบทเป็น ซิกม่า , ดิ๊ด
* Over Drive (ทรูวิชั่นส์) รับบทเป็น ยามาโตะ ทาเคชิ , เฮียวโดะ นาโอโตะ
* อาเรีย (มังงะ) (ทรูวิชั่นส์) รับบทเป็น วูดดี้
* ยูกิโอ 5D'S (ทรูวิชั่นส์) รับบทเป็น 
* ยายตัวป่วนชวนดูดาว (ทรูวิชั่นส์) รับบทเป็น เอโดกาว่า
* กัปตันซึบาสะภาค Road to 2002 (ทรูวิชั่นส์) รับบทเป็น มิซากิ ทาโร่ , มิสึกิ จุน , คาร์ล ไฮนซ์ ชไนเดอร์  , เฮลมัน คาลตซ์  , ฮวน รามอน ดีอาส

### ภาพยนตร์แนวโทคุซัทสึ
* มาสค์ไรเดอร์ THE NEXT  (โรส วิดีโอ) รับบทเพากย์ คาซามิ ชิโร่/V3 
* มาจิเรนเจอร์ (โรส วิดีโอ)  รับบทพากย์ มาจิกรีน/โอซุ มากิโตะ , อินฟลิส , เดรก , ดากอน
* โบเคนเจอร์ (โรส วิดีโอ)  รับบทเพากย์ ดร.มาคิโนะ โมริโอะ , มิสเตอร์ วอยซ์ , จาริว , ผู้เฒ่า เก็กโค

## แหล่งข้อมูลอื่น
* ข้อมูล รายชื่อ นักพากย์ไทย

หมวดหมู่:นักพากย์ชาวไทย
หมวดหมู่:นักพากย์การ์ตูนชาวไทย
เทมโป

thumb|เมโทรโนมแบบกลไก|200x200px
ในอภิธานศัพท์ดนตรี **เทมโป** ( แปลว่า *time*) หรือ **ลีลา**  หมายถึงความเร็วในการเล่นเครื่องดนตรี  เป็นองค์ประกอบสำคัญของการประพันธ์งานดนตรี ซึ่งมีผลต่ออารมณ์ และความยากง่ายในการเล่นผลงานชิ้นนั้นๆ 

งานประพันธ์ดนตรีแต่ละชิ้น จะระบุเทมโปไว้ที่ตอนต้น ในปัจจุบันจะระบุเป็นค่า ครั้งต่อนาที (beats per minute ใช้ตัวย่อ BPM) หมายความว่าโน้ตแต่ละตัว จะต้องถูกเล่นด้วยเป็นจำนวนกี่ครั้งต่อนาที  หากงานประพันธ์ชิ้นใดมีค่าเทมโปสูง โน้ตตัวนั้นก็จะต้องเล่นด้วยความเร็วสูงขึ้น ด้วยจำนวนครั้งมากขึ้นในหนึ่งนาที

ในช่วงต้นศตวรรษที่ 19 ดีทริช นีโกลาส วิงเกล (1780 - 1826) นักประดิษฐ์ชาวดัตช์ได้สร้างเครื่องจับจังหวะ (metronome) ขึ้นในปี ค.ศ. 1812 และได้รับการจดสิทธิบัตรและผลิตออกวางจำหน่ายทั่วไปโดยโยฮานน์ เมลเซล  (1772 – 1838) วิศวกรชาวเยอรมัน  และได้รับความนิยมหลังจากเบโทเฟนนำมาใช้ในการประพันธ์ดนตรีตั้งแต่ปี ค.ศ. 1817   เพื่อช่วยเรื่องความถูกต้องในการกำหนดจังหวะดนตรี

## ศัพท์ทางดนตรีในการระบุค่าเทมโป
ในการเล่นดนตรีคลาสสิก มักระบุค่าเทมโปโดยใช้คำศัพท์ภาษาอิตาลี เนื่องจากคีตกวีที่มีชื่อเสียงในคริสต์ศตวรรษที่ 17 ส่วนใหญ่เป็นชาวอิตาลี และใช้คำศัพท์เหล่านี้มาก่อนการระบุด้วยค่า BPM หลังจากมีการคิดค้นเครื่องจับจังหวะ  และยังคงนิยมใช้กันมาจนถึงปัจจุบัน

### คำศัพท์พื้นฐานที่ใช้ระบุค่าเทมโป

### คำศัพท์พื้นฐานสำหรับการเปลี่ยนแปลงอัตราความเร็วช้าของจังหวะ

### คำศัพท์พื้นฐานสำหรับการเปลี่ยนแปลงอัตราความเร็วช้าของจังหวะ เพิ่มเติม

### คำศัพท์พื้นฐานสำหรับการเปลี่ยนแปลงอัตราความเร็วช้าของจังหวะ ที่พบบ่อย

## อ้างอิง

## แหล่งข้อมูลอื่น
* Tempo Terminology

หมวดหมู่:จังหวะ
หมวดหมู่:คำศัพท์ดนตรี
เขตซูมิดะ

**เขตซูมิดะ** () เป็น 1 ใน 23 เขตพิเศษของโตเกียว ในปี พ.ศ. 2551 มีจำนวนประชากรประมาณ 240,296 คน มีความหนาแน่นประชากร 17,480 คน ต่อตารางกิโลเมตร

## ที่ตั้ง
เขตซูมิดะตั้งอยู่ทางทิศตะวันออกเฉียงเหนือของโตเกียว มีแม่น้ำซูมิดะและแม่น้ำอารากาวะเป็นแม่น้ำสายหลัก มีอาณาเขตติดต่อกับ เขตอาดาจิทางทิศเหนือ เขตอารากาวะทางทิศตะวันออกเฉียงเหนือ เขตคัตสึชิกะทางทิศตะวันออก เขตเอโดงาวะทางทิศตะวันออกใต้ เขตไทโตทางทิศตะวันตก เขตชูโอทางทิศตะวันตกเฉียงใต้ และเขตโคโตทางทิศใต้

## สถานที่น่าสนใจ
* โตเกียวสกายทรี
* สนามกีฬาแห่งชาติเรียวโงกุ
* พิพิธภัณฑ์เอโดะ-โตเกียว
* สำนักงานใหญ่เบียร์อาซาฮี

## แหล่งข้อมูลอื่น
* 
* 
* เว็บไซต์ทางการเขตซูมิดะ 


ซูมิดะ
ปรีชาพล พงษ์พานิช

ร้อยโท **ปรีชาพล พงษ์พานิช** (เกิด 15 กันยายน พ.ศ. 2523) ชื่อเล่น **ป๋อม** เป็นผู้ทรงคุณวุฒิในคณะกรรมการการกีฬาแห่งประเทศไทย อดีตกรรมการในคณะกรรมการการไฟฟ้าส่วนภูมิภาค อดีตหัวหน้าพรรคไทยรักษาชาติและอดีตสมาชิกสภาผู้แทนราษฎรจังหวัดขอนแก่น

## ประวัติ
ปรีชาพล เกิดเมื่อวันที่ 15 กันยายน พ.ศ. 2523 ที่จังหวัดขอนแก่น เป็นบุตรนายเสริมศักดิ์ พงษ์พานิช กับนางระเบียบรัตน์ พงษ์พานิช

สำเร็จการศึกษาระดับมัธยมศึกษา จากโรงเรียนสามเสนวิทยาลัย ระดับปริญญาตรี วิศวกรรมศาสตร์ จากมหาวิทยาลัยเทคโนโลยีซิดนีย์ ประเทศออสเตรเลีย ระดับปริญญาโท เศรษฐศาสตร์การเมือง จากมหาวิทยาลัยซิดนีย์ ประเทศออสเตรเลีย และระดับปริญญาเอก ด้านบริหารธุรกิจอุตสาหกรรม จากสถาบันเทคโนโลยีพระจอมเกล้าเจ้าคุณทหารลาดกระบัง

## การทำงาน
ปรีชาพล รับราชการทหารติดยศร้อยตรี ประจำสำนักงบประมาณ กระทรวงกลาโหม และได้ย้ายมาช่วยราชการกระทรวงมหาดไทย เมื่อครั้งที่บิดา ได้รับตำแหน่งรัฐมนตรีช่วยว่าการกระทรวงมหาดไทย ต่อมาในปี พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดขอนแก่น สังกัดพรรคพลังประชาชน โดยการสนับสนุนของนายเสริมศักดิ์ และนางระเบียบรัตน์ พงษ์พานิช จนได้รับการเลือกตั้งเป็น สส. ที่มีอายุเพียง 27 ปี ซึ่งนับว่าเป็น สส.ชายที่มีอายุน้อยที่สุด

ในการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2554 ปรีชาพล เป็นสมาชิกคนหนึ่งที่อภิปรายการจัดสรรงบประมาณที่ผิดปกติของกระทรวงกลาโหม โดยเฉพาะการจัดซื้อรถหุ้มเกราะล้อยางจากยูเครน และร้อยโท ปรีชาพล ได้กล่าวว่าไม่นานนี้คงได้เห็นแก๊งออฟกลาโหมขึ้นศาลแน่นอน

ในปี พ.ศ. 2553 ตุลาการศาลรัฐธรรมนูญได้วินิจฉัยให้ สส. 6 คน พ้นสมาชิกภาพ กรณีถือครองหุ้นในธุรกิจสื่อ และบริษัทที่เป็นคู่สัมปทานของรัฐ ซึ่งปรีชาพล เป็นหนึ่งใน สส. ที่ถูกตัดสิทธิ์ แต่ก็สามารถกลับเข้ามาเป็น สส.ได้อีกครั้งในการเลือกตั้งซ่อม

ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎรจังหวัดขอนแก่น และได้รับแต่งตั้งเป็นประธานคณะกรรมาธิการการสื่อสารและโทรคมนาคม ของสภาผู้แทนราษฎร

ในปี พ.ศ. 2561 เขาได้รับแต่งตั้งเป็นหัวหน้าพรรคไทยรักษาชาติ ซึ่งมีบทบาทสำคัญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 คือ การยื่นพระนามทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผู้ที่จะเสนอเป็นนายกรัฐมนตรีในนามของพรรคฯ ต่อมาในวันพฤหัสบดีที่ 7 มีนาคม พ.ศ. 2562 ตุลาการศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติพร้อมตัดสิทธิ์กรรมการบริหารพรรคห้ามลงสมัครรับเลือกตั้ง จดทะเบียนจัดตั้งพรรคใหม่ หรือเป็นกรรมการบริหารพรรคการเมืองเป็นเวลา 10 ปี

### สมาชิกสภาผู้แทนราษฎร
ปรีชาพล พงษ์พานิช ได้รับเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดขอนแก่น สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดขอนแก่น สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดขอนแก่น
หมวดหมู่:สกุลพงษ์พานิช
หมวดหมู่:ทหารบกชาวไทย
หมวดหมู่:ร้อยโท
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยรักษาชาติ
หมวดหมู่:บุคคลจากโรงเรียนสามเสนวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ศิษย์เก่าจากมหาวิทยาลัยซิดนีย์
เรควีเอ็ม (โมทซาร์ท)

thumb
**เรควีเอ็มแมสในบันไดเสียงดีไมเนอร์** () เป็นผลงานประพันธ์ของว็อล์ฟกัง อมาเดอุส โมทซาร์ท ในปี ค.ศ. 1791 เป็นผลงานชิ้นสุดท้ายในชีวิตของโมทซาร์ทซึ่งเสียชีวิตก่อนจะแต่งได้เสร็จสิ้น ซึ่งต่อมาค็อนสตันท์เซอ โมทซาร์ท ภรรยาของเขาได้มอบหมายให้ฟรัทนซ์ ซาเวอร์ ซืสไมเออร์ ลูกศิษย์ของโมทซาร์ทแต่งต่อจนเสร็จ

โมทซาร์ทแต่งเรควีเอ็มตามคำว่าจ้างของฟรันทซ์ ฟ็อน วัลเซ็ค เพื่้กพพหพึดอเร45887/456

อเป็นการไว้อาลัยในพิธีศพของอันนา ภรรยาสาวของฟ็อน วัลเซ็ค ที่เสียชีวิตตั้งแต่อายุเพียง 20 ปี แต่เนื่องจากปัญหาด้านสุขภาพ โมทซาร์ทป่วยเป็นโรคไตและไข้รากสาดใหญ่ ประกอบกับต้องแบ่งเวลาไปเขียนอุปรากรเรื่อง La Clemenza di Tito และ ขลุ่ยวิเศษ ทำให้บทประพันธ์ชิ้นนี้ต้องล่าช้ากว่ากำหนด  ในช่วงท้ายของชีวิต โมทซาร์ทมีสุขภาพย่ำแย่จนต้องไม่สามารถเขียนได้ด้วยตนเอง ต้องให้ซืสส์มาเยอร์เป็นผู้จดบันทึกตามคำบอก  โมทซาร์ทถึงกับเพ้อไปว่าตัวเขาถูกวางยาพิษ และกำลังเขียนเรควีเอ็มนี้เพื่อใช้ในงานศพของตัวเอง

มีเรื่องเล่าที่ทำให้เกิดความเข้าใจผิดในปัจจุบัน ว่าชายลึกลับในชุดสีเทาที่เป็นผู้ว่าจ้างโมทซาร์ทให้แต่งเรควีเอ็มบทนี้ คือ อันโตนีโอ ซาลีเอรี สืบเนื่องมาจากความนิยมในบทละครเรื่อง *Mozart and Salieri* (1830) ของอะเล็กซานเดอร์ ปุชกิน ซึ่งดัดแปลงเป็นอุปรากรโดยริมสกี-คอร์ซาคอฟในปี ค.ศ. 1897 ซึ่งกลายมาเป็นโครงเรื่องหลักในละครเวที และภาพยนตร์ *[[อะมาเดอุส]]* โดยปีเตอร์ แชฟเฟอร์ ซึ่งไม่ตรงกับความจริงในประวัติศาสตร์
 
เรควีเอ็ม แมส ในบันไดเสียง ดี ไมเนอร์ แบ่งออกเป็นน 14 มูฟเมนต์ โดยแยกเป็น 7 ท่อนหลัก ดังนี้
* I. Introitus: Requiem aeternam (ประสานเสียง และโซปราโนเดี่ยว)
* II. Kyrie eleison (ประสานเสียง)
* III. Sequentia: 
** Dies irae (ประสานเสียง)
** Tuba mirum (โซปราโน, คอนทราลโต, เทเนอร์ และเบสเดี่ยว)
** Rex tremendae majestatis (ประสานเสียง)
** Recordare, Jesu pie (โซปราโน, คอนทราลโต, เทเนอร์ และเบสเดี่ยว)
** Confutatis maledictis (ประสานเสียง)
** Lacrimosa dies illa (ประสานเสียง)
* IV. Offertorium:
** Domine Jesu Christe (ประสานเสียง กับเดี่ยวควอร์เทต)
** Versus: Hostias et preces (ประสานเสียง)
* V. Sanctus:
** Sanctus Dominus Deus Sabaoth (ประสานเสียง)
** Benedictus (เดี่ยวควอร์เทต จากนั้นประสานเสียง)
* VI. Agnus Dei (ประสานเสียง)
* VII. Communio:
** Lux aeterna (โซปราโนเดี่ยว และประสานเสียง)

## อ้างอิง

## แหล่งข้อมูลอื่น

* 
* Mozart's 'Requiem'  h2g2 project

หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:งานประพันธ์ดนตรีสำหรับการร้องประสานเสียง
หมวดหมู่:เรควีเอ็ม
หมวดหมู่:ผลงานที่เผยแพร่หลังมรณกรรม
เหตุระเบิดในแบกแดด 17 สิงหาคม พ.ศ. 2553

**เหตุระเบิดในแบกแดด 17 สิงหาคม พ.ศ. 2553** เป็นเหตุระเบิดสองครั้งในกรุงแบกแดด ประเทศอิรัก การโจมตีครั้งแรกเกิดขึ้นเมื่อมือระเบิดฆ่าตัวตายได้จุดชนวนระเบิดนอกศูนย์เกณฑ์ทหารใหม่ของกองทัพอิรัก ซึ่งมีผู้ต่อแถวนานหลายชั่วโมงก่อนหน้าเหตุระเบิด ซึ่งทำให้มีผู้เสียชีวิตมากกว่า 60 คน และได้รับบาดเจ็บอีกกว่า 100 คน การโจมตีครั้งที่สองเกิดขึ้นในช่วงเย็นเมื่อรถบรรทุกน้ำมันระเบิดในย่านมุสลิมชีอะหฺ ทำให้มีผู้เสียชีวิต 8 คน และได้รับบาดเจ็บอีก 44 คน

## เหตุระเบิด

### ครั้งแรก

ผู้ว่างงานจำนวนมากได้ต่อแถวนานหลายชั่วโมงนอกศูนย์เกณฑ์ทหารใหม่ของกองทัพเมื่อมือระเบิดพลีชีพมาถึงและจุดชนวนระเบิด ตำแหน่งของศูนย์เกณฑ์ทหารดังกล่าวตั้งอยู่ใกล้บับ อัล-มัวธัม ริมแม่น้ำไทกริสและอดีตอาคารกระทรวงกลาโหมเก่าของอิรักใจกลางเมืองแบกแดด

เจ้าหน้าที่กระทรวงมหาดไทยรายงานว่า เหยื่อส่วนใหญ่เป็นทหารเกณฑ์ แต่ทหารบางนายผู้ซึ่งป้องกันศูนย์เกณฑ์ทหารใหม่ก็เสียชีวิตเช่นกัน ความสูญเสียในหมู่ทหารเหล่านี้ มีเสียชีวิตอย่างน้อย 3 นาย และอีก 8 นายได้รับบาดเจ็บ โดยทีเหตุระเบิดได้สังหารประชาชนไปมากกว่า 60 คน

### ครั้งที่สอง

ในวันเดียวกัน ได้เกิดเหตุระเบิดขึ้นอีกครั้งเมื่อเวลา 21.30 น. ในย่านมุสลิมชีอะหฺ ระเบิดถูกติดเข้ากับรถบรรทุกน้ำมันซึ่งบรรทุกเคโรซีน ทำให้มีผู้เสียชีวิต 8 คน และได้รับบาดเจ็บอีก 44 คน

## อ้างอิง

หมวดหมู่:การก่อการร้ายใน พ.ศ. 2553
หมวดหมู่:การก่อการร้ายในประเทศอิรัก
หมวดหมู่:เหตุระเบิดในปี พ.ศ. 2553
หมวดหมู่:เหตุระเบิดในประเทศอิรัก
เปียโนคอนแชร์โตหมายเลข 21 (โมทซาร์ท)

**เปียโนคอนแชร์โตหมายเลข 21 ในบันไดเสียง ซี เมเจอร์** () ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับบรรเลงเดี่ยวเปียโนชิ้นหนึ่งที่มีท่วงทำนองติดหู และได้รับความนิยม  โมทซาร์ทแต่งเพลงนี้เสร็จเมื่อวันที่ 9 มีนาคม ค.ศ. 1785 ที่เวียนนา

เปียโนคอนแชร์โตหมายเลข 21 แบ่งออกเป็น 3 มูฟเมนต์
* I. Allegro  maestoso
* II. Andante
* III. Allegro vivace assai

thumb|เอลวิรา มาดิแกน
คอนแชร์โตบทนี้ปรากฏอยู่ในวัฒนธรรมสมัยนิยมจำนวนมาก หลังจากมูฟเมนต์ที่สอง Andante ถูกนำไปใช้ประกอบภาพยนตร์สวีเดนเรื่อง *Elvira Madigan* ในปี ค.ศ. 1967 เป็นภาพยนตร์โศกนาฏกรรมเกี่ยวกับความรักต้องห้ามของหญิงสาวชื่อเอลวิรา มาดิแกน (1867–1889) กับนายทหารหนุ่มชื่อเซ็กซ์เทน สปาร์ (1854-1889) ที่จบลงด้วยการฆ่าตัวตายของคนทั้งคู่ ภาพยนตร์ใช้เพลงนี้เป็นเพลงธีมของเรื่อง จากความสำเร็จของภาพยนตร์ที่ได้รับการเสนอชื่อเข้าชิงรางวัลปาล์มทองคำและรางวัลลูกโลกทองคำ  ทำให้ช่วงหนึ่ง เปียโนคอนแชร์โตหมายเลข 21 ได้ถูกเรียกว่า "Theme from Elvira Madigan"

## อ้างอิง

## แหล่งข้อมูลอื่น
* 
* The Andante movement ประกอบภาพจากภาพยนตร์ *Elvira Madigan* (1967)

หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:เปียโนคอนแชร์โต
รางวัลพระราชทานพระสุรัสวดี ครั้งที่ 24 ประจำปี พ.ศ. 2543

**รางวัลพระราชทานพระสุรัสวดี ครั้งที่ 24 ประจำปี พ.ศ. 2543** จัดขึ้นโดยสมาคมผู้สื่อข่าวบันเทิงแห่งประเทศไทย

## ผู้ได้รับรางวัล

* รางวัล "ภาพยนตร์ยอดเยี่ยม" – ภาพยนตร์เรื่อง *[[บางระจัน (ภาพยนตร์)|บางระจัน]]* สร้างโดย ฟิล์มบางกอก
* รางวัล "ผู้แสดงนำชายยอดเยี่ยม" – บิณฑ์ บรรลือฤทธิ์ จาก *บางระจัน*
* รางวัล "ผู้แสดงนำหญิงยอดเยี่ยม" – ฌัชฌา รุจินานนท์ จาก *[[อั้งยี่ ลูกผู้ชายชาติมังกร]]*
* รางวัล "ผู้แสดงประกอบชายยอดเยี่ยม" – ภูธฤทธิ์ พรหมบันดาล จาก ภาพยนตร์เรื่อง *บางระจัน*
* รางวัล "ผู้แสดงประกอบหญิงยอดเยี่ยม" – จินตรา สุขพัฒน์ จาก *[[สตางค์ (ภาพยนตร์)|สตางค์]]*
* รางวัล "ผู้กำกับภาพยนตร์ยอดเยี่ยม" – ธนิตย์ จิตนุกูล จาก *บางระจัน*
* รางวัล "บทภาพยนตร์ยอดเยี่ยม" - บัณฑิต ฤทธิ์ถกล จาก *สตางค์*
* รางวัล "ตัดต่อและลำดับภาพยอดเยี่ยม" - สุนิตย์ อัศวินิกุล จาก *สตางค์*
* รางวัล "กำกับภาพยอดเยี่ยม" - วิเชียร เรืองวิชญกุล จาก *บางระจัน*
* รางวัล "กำกับศิลป์ยอดเยี่ยม" – เอก เอี่ยมชื่น จาก ภาพยนตร์เรื่อง *[[ฟ้าทะลายโจร]]*
* รางวัล "เทคนิคพิเศษยอดเยี่ยม" – ออกไซด์ แปง จาก *ฟ้าทะลายโจร*
* รางวัล "ออกแบบและจัดเครื่องแต่งกายยอดเยี่ยม" – ธีรพันธ์ จันทร์เจริญ จาก *บางระจัน*
* รางวัล "แต่งหน้าและทำผมยอดเยี่ยม" – สุยนพงษ์ พัฒนพงษ์, สมบัตร พุทธบุตรทินกุล, มยุรี ถอสูงเนิน, เสน่ห์ แก้วม่วง จาก *บางระจัน*
* รางวัล "ดนตรีประกอบภาพยนตร์ยอดเยี่ยม" – ออเรนจ์ มิวสิก จาก *[[บางกอกแดนเจอรัส: เพชฌฆาตเงียบ อันตราย]]*
* รางวัล "เพลงนำภาพยนตร์ยอดเยี่ยม" – เพลง กำสรวลจันทร์ จาก *ฟ้าทะลายโจร*
* รางวัล "บันทึกเสียงยอดเยี่ยม" – ห้องบันทึกเสียงรามอินทรา จาก *บางระจัน*
* รางวัล "ภาพยนตร์ยอดนิยม" - ภาพยนตร์เรื่อง *บางระจัน* สร้างโดย ฟิล์มบางกอก

### รางวัลพิเศษ
* รางวัล "ตุ๊กตาเงินดาวรุ่งฝ่ายชาย" – พิเศก อินทรครรชิต จาก *บางกอกแดนเจอรัส: เพชฌฆาตเงียบ อันตราย*
* รางวัล "ตุ๊กตาเงินดาวรุ่งฝ่ายหญิง" – บงกช คงมาลัย จาก *บางระจัน*
* รางวัล "ผู้กำกับคิวบู๊ยอดเยี่ยม" – ธนบดี เชื่อมชุนทด, พิชัย จันทิมาธร, แผลงฤทธิ์ แสงชา จาก *บางระจัน*
* รางวัล "บุคคลในวงการภาพยนตร์ไทยส่งเสริมการต่อต้านยาเสพติดในรอบปี" – เจษฎาภรณ์ ผลดี

## อ้างอิง
* http://www.thaifilm.com/awardsDetail.asp?id=77 

หมวดหมู่:รางวัลตุ๊กตาทอง
หมวดหมู่:พ.ศ. 2543
รางวัลพระราชทานพระสุรัสวดี ครั้งที่ 23 ประจำปี พ.ศ. 2542

**รางวัลพระราชทานพระสุรัสวดี ครั้งที่ 23 ประจำปี พ.ศ. 2542** จัดขึ้นโดยสมาคมผู้สื่อข่าวบันเทิงแห่งประเทศไทย

## ผู้ได้รับรางวัล
* ภาพยนตร์ไทยยอดเยี่ยม - ภาพยนตร์เรื่อง *[[นางนาก]]* สร้างโดย ไท เอ็นเตอร์เทนเม้นท์
* ผู้แสดงนำฝ่ายชายยอดเยี่ยม - อำพล ลำพูน จากภาพยนตร์เรื่อง *[[โคลนนิ่ง คนก๊อปปี้คน]]*
* ผู้แสดงนำฝ่ายหญิงยอดเยี่ยม - ลลิตา ปัญโญภาส จากภาพยนตร์เรื่อง *[[เรื่องตลก 69]]*
* ผู้แสดงสมทบชายยอดเยี่ยม - อรรถพร ธีมากร จากภาพยนตร์เรื่อง *[[กำแพง (ภาพยนตร์)|กำแพง]]*
* ผู้แสดงสมทบหญิงยอดเยี่ยม - พิศสมัย วิไลศักดิ์ จากภาพยนตร์เรื่อง *กำแพง*
* ผู้กำกับการแสดงยอดเยี่ยม - นนทรีย์ นิมิบุตร จากภาพยนตร์เรื่อง *นางนาก*
* กำกับภาพยอดเยี่ยม - ณัฐวุฒิ กิตติคุณ จากภาพยนตร์เรื่อง *นางนาก*
* บทภาพยนตร์ยอดเยี่ยม - เป็นเอก รัตนเรือง จากภาพยนตร์เรื่อง *เรื่องตลก 69*
* เทคนิคพิเศษยอดเยี่ยม - สำเนาว์ สุดโต จากภาพยนตร์เรื่อง *นางนาก*
* ตัดต่อลำดับภาพยอดเยี่ยม - ม.ร.ว.ปัทมนัดดา ยุคล จากภาพยนตร์เรื่อง *เรื่องตลก 69*
* กำกับศิลป์ยอดเยี่ยม - เอก เอี่ยมชื่น จากภาพยนตร์เรื่อง *นางนาก*
* ออกแบบเครื่องแต่งกายยอดเยี่ยม - น้ำผึ้ง โมจนกุล จากภาพยนตร์เรื่อง *นางนาก*
* แต่งหน้ายอดเยี่ยม - เบญจวรรณ สร้อยอินทร์ จากภาพยนตร์เรื่อง *นางนาก*
* เพลงนำยอดเยี่ยม - อรรถพล ประเสริฐยิ่ง จากภาพยนตร์เรื่อง *กำแพง*
* บันทึกเสียงยอดเยี่ยม - ยุทธนา ทุสาวุธ จากภาพยนตร์เรื่อง *นางนาก*
* ดนตรีประกอบภาพยนตร์ยอดเยี่ยม - ภควัฒน์ ไววิทยะ, ชาติชาย พงษ์ประภาพันธ์ จากภาพยนตร์เรื่อง *นางนาก*
* ภาพยนตร์ยอดนิยม - ภาพยนตร์เรื่อง *นางนาก* สร้างโดย ไท เอนเตอร์เทนเม้นท์

### รางวัลพิเศษ
* ตุ๊กตาเงินดาวรุ่งฝ่ายชาย - เกริกพล มัสยวาณิช จากภาพยนตร์เรื่อง *กำแพง*
* ตุ๊กตาเงินดาวรุ่งฝ่ายหญิง - สิริยากร พุกกะเวส จากภาพยนตร์เรื่อง *โคลนนิ่ง คนก๊อปปี้คน*
* ผู้กำกับคิวบู๊ - กวี ศิริคเณรัตน์ จากภาพยนตร์เรื่อง *[[ปีนเกลียว 3]]*
* ดาราทอง - ไพรัช สังวริบุตร
* รางวัลพิเศษศิลปินดีเด่นสาขาการต่อต้านยาเสพติด - เจริญพร อ่อนละม้าย หรือ โก๊ะตี๋ 

## อ้างอิง
* http://www.thaifilm.com/awardsDetail.asp?id=26 

หมวดหมู่:รางวัลตุ๊กตาทอง
หมวดหมู่:พ.ศ. 2542
รางวัลพระราชทานพระสุรัสวดี ครั้งที่ 22 ประจำปี พ.ศ. 2541

**รางวัลพระราชทานพระสุรัสวดี ครั้งที่ 22 ประจำปี พ.ศ. 2541** เป็นงานแจกรางวัลด้านภาพยนตร์

## ผู้ได้รับรางวัล
* ภาพยนตร์ไทยยอดเยี่ยม - ภาพยนตร์เรื่อง *[[กล่อง (ภาพยนตร์)|กล่อง]]* บริษัท มงคลภาพยนตร์
* ผู้แสดงนำฝ่ายชายยอดเยี่ยม - อำพล ลำพูน จาก *[[เสือ…โจรพันธุ์เสือ]]*   
* ผู้แสดงนำฝ่ายหญิงยอดเยี่ยม - เมทินี กิ่งโพยม จาก *กล่อง*
* ผู้แสดงสมทบชายยอดเยี่ยม - ดอม เหตระกูล จาก *เสือ…โจรพันธุ์เสือ* 
* ผู้แสดงสมทบหญิงยอดเยี่ยม - อัจฉราพรรณ ไพบูลย์สุวรรณ จาก *[[วัยระเริง]]*
* ผู้กำกับการแสดงยอดเยี่ยม - ม.จ.ชาตรีเฉลิม ยุคล จาก *กล่อง*
* บทภาพยนตร์ดัดแปลงยอดเยี่ยม - วาณิช จรุงกิจอนันต์, ยุทธนา มุกดาสนิท จาก *[[รักออกแบบไม่ได้]]*
* กำกับภาพยอดเยี่ยม - วันชัย เล่งอิ้ว จาก *รักออกแบบไม่ได้*                               
* กำกับศิลป์ยอดเยี่ยม - ฑีฆายุ  ธรรมนิตยกุล, สาธิต ประดิษฐ์สาร, ขวัญลดา แซ่ลิ้ม, สมพร สิริธวลิตร จาก *เสือ…โจรพันธุ์เสือ*              
* บันทึกเสียงยอดเยี่ยม - ชาย คงศิลวัต จาก *[[ฟ้า (ภาพยนตร์)|ฟ้า]]* 
* ตัดต่อลำดับภาพยอดเยี่ยม - พัชรี ต้นประสิทธิ์วัฒน์ จาก *ฟ้า*                            
* ออกแบบเครื่องแต่งกายยอดเยี่ยม - กมลวรรณ วิริยะภักดี, เสนอ เลาะวิถี, รัชฎาวรรณ อ่อนเผ่า จาก *เสือ…โจรพันธุ์เสือ* 
* แต่งหน้าแต่งผมยอดเยี่ยม - ณัฐวุฒิ เพชรทอง, มงคลการ เมืองทิพย์ จาก *เสือ…โจรพันธุ์เสือ* 
* เพลงนำภาพยนตร์ยอดเยี่ยม - อาร์.เอส. 1992 โปรดักชั่น จำกัด จาก *[[ปฏิหาริย์โอมสมหวัง (คาถา)]]*
* ดนตรีประกอบยอดเยี่ยม - จากภาพยนตร์เรื่อง *ปฏิหาริย์โอมสมหวัง (คาถา) *        
 
### รางวัลพิเศษ
* รางวัลพิเศษผู้กำกับคิวบู๊ - ทอง ธรรมชาติ
* เทคนิคพิเศษยอดเยี่ยม - ภาพยนตร์เรื่อง *[[มัจจุราชตามล่าข้าไม่สน]]*
* รางวัลตุ๊กตาเงิน ดาวรุ่งฝ่ายชาย - ดอน ธีระธาดา
* รางวัลตุ๊กตาเงิน ดาวรุ่งฝ่ายหญิง - เพชรนิอร ขำทวี
* รางวัลพิเศษศิลปินต่อต้านยาเสพติด - จอนนี่ แอนโฟเน่
* รางวัลพิเศษภาพยนตร์ยอดนิยม (รายได้สูงสุดในกรุงเทพฯ) - ภาพยนตร์เรื่อง *[[303 กลัว กล้า อาฆาต]]*

## อ้างอิง
* http://www.thaifilm.com/awardsDetail.asp?id=27 

หมวดหมู่:รางวัลตุ๊กตาทอง
หมวดหมู่:พ.ศ. 2541
วัดแม่ยางกวาว

**วัดแม่ยางกวาว** ตั้งอยู่ที่บ้านแม่ยางกาด ตำบลแม่ยางตาล อำเภอร้องกวาง จังหวัดแพร่ ภายในพระอุโบสถประดิษฐานพระประธานที่มีชื่อว่า "พระพุทธศิริชัยวงศ์" ปัจจุบันมีเจ้าอาวาส ชื่อ"พระครูไพโรจน์ ปรีชากร" ทั้งยังเป็นเจ้าคณะตำบลแม่ยางตาล

วัดแม่ยางกวาวตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อ พ.ศ. 2475

## อ้างอิง

แม่ยางกวาว
หมวดหมู่:สิ่งก่อสร้างในอำเภอร้องกวาง
ตลาดสดสนามเป้า

**ตลาดสดสนามเป้า** เป็นรายการวาไรตี้แนะนำที่เที่ยว ที่กินยอดฮิตชื่อดัง ออกอากาศทุกคืนวันอาทิตย์ทางช่อง 5 เวลา 20.20-21.15 น. ผลิตโดยโพลีพลัส มีผู้ดำเนินรายการคือ คะนึงนิจ จักรสมิทธานนท์, สุริวิภา กุลตังวัฒนา และปวันรัตน์ นาคสุริยะ

ออกอากาศวันแรกในวันอาทิตย์ที่ 2 ตุลาคม พ.ศ. 2548 โดยมีแขกรับเชิญ คือ ลักษณ์ เรขานิเทศ และพรนภา เทพทินกร

วันที่ 25 กันยายน พ.ศ. 2559 ทางรายการได้ออกอากาศเทปสุดท้ายทาง ช่อง 5 ที่ออกอากาศมาอย่างยาวนานถึง 10 ปีโดยได้ย้ายไปออกอากาศทาง ช่อง 3 เอชดี พร้อมกับเปลี่ยนชื่อเป็น ตลาดสดพระราม 4 ซึ่งเทปแรกออกอากาศในวันที่ 2 ตุลาคม พ.ศ. 2559 เวลา 16.00 - 16.45 น.โดยมี ณัฏฐณิชา ดังวัธนาวณิชย์ นางเอกจากละครเรื่อง นางอาย เป็นแขกรับเชิญคนแรก

## รางวัล
รายการ *ตลาดสดสนามเป้า* ได้รับรางวัลดังต่อไปนี้
* รางวัลพิธีกรยอดเยี่ยม จากงาน Star Entertainment Awards 2007 (สุริวิภา กุลตังวัฒนา) (2550)
* รางวัลโทรทัศน์ทองคำ พิธีกรกลุ่มยอดเยี่ยม และ รายการปกิณณกะยอดเยี่ยม (2551)
* รางวัล เทพทอง : พิธีกรหญิงยอดเยี่ยม (คะนึงนิจ จักรสมิทธานนท์) (2551)
* รางวัลรายการบันเทิงยอดเยี่ยม จากนิตยสาร HAMBURGER งาน Hamburger Awards ครั้งที่ 6 (2552)
* รางวัลรายการส่งเสริมอาชีพยอดเยี่ยม จากงาน Star Entertainment Awards 2008 (2552)
* รางวัล รายการวาไรตี้-ทอล์คโชว์ยอดเยี่ยม จากงาน Top Award 2009 (2552)
* รางวัลวาไรตี้ยอดเยี่ยม จากงานประกาศผลรางวัลวิทยุโทรทัศน์ “นาฏราช” ครั้งที่ 1 (2553)
* รางวัล รายการทีวีฮอตแห่งปี จากงาน ทีวีอินไซด์ ฮอท อวอร์ด 2010 (2553)
* รางวัลไนน์เอ็นเตอร์เทน อวอร์ดส์ ครั้งที่ 4 : พิธีกรแห่งปี (คะนึงนิจ จักรสมิทธานนท์) (2554)

## อ้างอิง

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2548
หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2559
หมวดหมู่:รายการโทรทัศน์โดยโพลีพลัส
วัชระ ตังคะประเสริฐ

**วัชระ ตังคะประเสริฐ** (, เกิด 4 มกราคม พ.ศ. 2516) เป็นนักแสดงและนายแบบชาวไทย เริ่มต้นอาชีพการแสดงครั้งแรกในภาพยนตร์เรื่อง *[[ขุนแผน (ภาพยนตร์)|ขุนแผน]]* ซึ่งทำให้เขาได้รับรางวัลพระราชทานพระสุรัสวดี ครั้งที่ 26 ประจำปี พ.ศ. 2545 สาขาดาวรุ่งชายยอดเยี่ยม จากนั้นมีผลงานเรื่องอื่น เช่น *กระตุกติ่งเจ้าพ่อ*, *ชู้*, *โคเลสเตอรอลที่รัก* และ *[[ไพรรีพินาศ ป่ามรณะ]]* เขามีผลงานการแสดงละครเช่นเดียวกันซึ่งเขามีชื่อเสียงจากการแสดงละครเรื่อง *บ้านนี้ผีไม่ปอบ*, *นางฟ้าไร้ปีก* 

## ประวัติส่วนตัว
วัชระจบการศึกษาระดับปริญญาตรีภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ ปริญญาโทบริหารธุรกิจจากซีแอตเทิล สหรัฐอเมริกา

หลังจากศึกษาจบระดับปริญญาโท เริ่มต้นอาชีพนายแบบ และพรีเซ็นเตอร์โฆษณา เช่น ธนาคารกสิกรไทย ธนาคารไทยพาณิชย์ ธนาคาร UOB ขนมปังฟาร์มเฮาส์ รถยนต์ออดี้ เบียร์ไทเกอร์ ดีแทค ฯลฯ

ปัจจุบันทำธุรกิจขายเฟอร์นิเจอร์ของครอบครัว ที่จังหวัดปราจีนบุรี

## ผลงาน
### ภาพยนตร์
* 2543 *ชุมเสือแดนสิงห์ ตอน กระตุกติ่งเจ้าพ่อ* 
* 2545 *[[ขุนแผน (ภาพยนตร์)|ขุนแผน]]* 
* 2547 *ชู้* 
* 2547 *โคเลสเตอรอล..ที่รัก* 
* 2549 *[[ไพรรีพินาศ ป่ามรณะ]]* 

### ผลงานละครโทรทัศน์

## รางวัล
* รางวัลพระราชทานพระสุรัสวดี ครั้งที่ 26 ประจำปี พ.ศ. 2545 ดาวรุ่งชายยอดเยี่ยม จากภาพยนตร์ *[[ขุนแผน (ภาพยนตร์)|ขุนแผน]]*

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
คัลตาร์ กิลล์

**คัลตาร์ กิลล์** () หรือฉายา **แบล็คแมมบา** เกิดวันที่ 24 มีนาคม ค.ศ. 1979 ในเทศบาลตำบลมิชชั่น รัฐบริติชโคลัมเบีย เป็นนักมวยไทย และเป็นเป็นนักต่อสู้แบบผสมรุ่นเวลเทอร์เวทชาวอินเดีย ปัญจาบ-แคนาดา ซึ่งเป็นอดีตนักชกจากทีมเรโวลูชั่นไฟท์ ที่อยู่ในแวนคูเวอร์ บีซี.

## ประวัติ
**คัลตาร์ กิลล์** ได้รับการกำหนดให้เข้าร่วมรายการแข่งขัน เค-วัน ฮีโร่ส์ 2007 มิดเดิลเวท กรังปรีด์ (70 กก.) ที่ซึ่งเขาได้ทำการสู้นัดรีแมทช์กับ คาโอล อูโนะ รอบเซมิไฟนอลในวันที่ 17 กันยายน ค.ศ. 2007 เพื่อคัดเลือกผู้ชนะในการเข้าชกรอบไฟนอลภายหลังจากคืนนั้น อย่างไรก็ตามเขาพลาดการแข่งขันเนื่องจากอาการบาดเจ็บที่บริเวณไหล่

กิลล์เริ่มมีชื่อเสียงภายหลังจากการชกกับอีเวส เอ็ดเวิร์ดส กับฮิเดโอะ โทโคโระ ทั้งสองครั้ง ซึ่งในการแข่งขันครั้งที่สองนี้เองที่เขาได้แสดงให้เห็นถึงศักยภาพในด้านการป้องกันที่เพิ่มขึ้นได้อย่างเด่นชัด โดยชื่อเสียงในด้านนี้มาจากการที่เขามีทักษะด้านมวยไทยมาก่อน ในอดีตเขายังเคยมีทักษะด้านมวยปล้ำ ซึ่งเคยเป็นแชมเปี้ยนของบริติชโคลัมเบียเมื่อครั้งยังอยู่ในวัยหนุ่ม

ในการให้คำสัมภาษณ์ครั้งล่าสุด เขากล้าทำนายว่าจะสามารถเอาชนะน็อคภายในยกที่หนึ่ง หากเขาได้ชกในรายการรีแมทช์กับคาโอล อูโนะ

ในการแข่งขันครั้งล่าสุด กิลล์ได้แพ้การแข่งกับ บัวขาว ป.ประมุข ในรายการเค-วันเวิลด์แมกซ์ ไฟนอล

## สถิติการชก

## อ้างอิง

## แหล่งข้อมูลอื่น
* Official website 
* Fighting for Personal and National pride

หมวดหมู่:นักมวยไทยชาวแคนาดา
หมวดหมู่:นักมวยไทยชาวอินเดีย
หมวดหมู่:นักต่อสู้แบบผสมที่ใช้มวยไทย
หมวดหมู่:ชาวแคนาดาเชื้อสายอินเดีย
หมวดหมู่:บุคคลจากรัฐบริติชโคลัมเบีย
หมวดหมู่:ชาวแคนาดาเชื้อสายปัญจาบ
รางวัลพระราชทานพระสุรัสวดี ครั้งที่ 21 ประจำปี พ.ศ. 2540

**รางวัลพระราชทานพระสุรัสวดี ครั้งที่ 21 ประจำปี พ.ศ. 2540** เป็นงานแจกรางวัลด้านภาพยนตร์

## ผู้ได้รับรางวัล
* ภาพยนตร์ไทยยอดเยี่ยม - ภาพยนตร์เรื่อง *[[ท้าฟ้าลิขิต]]* สร้างโดย  กันตนากรุ๊ป            
* ผู้แสดงนำฝ่ายชายยอดเยี่ยม - สัญญา คุณากร จาก *ท้าฟ้าลิขิต*
* ผู้แสดงนำฝ่ายหญิงยอดเยี่ยม - กุลสตรี ศิริพงษ์ปรีดา จาก *[[ฝันติดไฟ หัวใจติดดิน]] *         
* ผู้แสดงสมทบชายยอดเยี่ยม - อนันต์ บุนนาค จาก *ฝันติดไฟ หัวใจติดดิน*
* ผู้แสดงสมทบหญิงยอดเยี่ยม - สินจัย หงษ์ไทย จาก *[[อันดากับฟ้าใส]]* 
* ผู้กำกับการแสดงยอดเยี่ยม - ออกไซด์ แปง จาก *ท้าฟ้าลิขิต *     
* บทภาพยนตร์ยอดเยี่ยม - ออกไซด์ แปง จาก *ท้าฟ้าลิขิต* 
* บทภาพยนตร์ดัดแปลงยอดเยี่ยม - วิศิษฏ์ ศาสนเที่ยง จาก *[[2499 อันธพาลครองเมือง]]* 
* ลำดับภาพยอดเยี่ยม - แดนนี่ แปง จาก *ท้าฟ้าลิขิต *                
* กำกับศิลป์ยอดเยี่ยม - เอก เอี่ยมชื่น จาก *2499 อันธพาลครองเมือง*                      
* กำกับภาพยอดเยี่ยม - วินัย ปฐมบูรณ์ จาก *2499 อันธพาลครองเมือง* 
* เทคนิคพิเศษยอดเยี่ยม - อิเมจิน สตูดิโอ จาก *[[ลับแล คนมหัศจรรย์]]* 
* ออกแบบเครื่องแต่งกายยอดเยี่ยม - วรธน กฤษณะกลิน จาก *ฝันติดไฟ หัวใจติดดิน*
* แต่งหน้าทำผมยอดเยี่ยม - สมพร้อม เตียสิทธิ์, สมชาย ละมั่งทอง จาก *[[18 – 80 เพื่อนซี้ไม่มีซั้ว]]*
* บันทึกเสียงยอดเยี่ยม - ห้องบันทึกเสียงรามอินทรา จาก *2499 อันธพาลครองเมือง*
* เพลงนำภาพยนตร์ยอดเยี่ยม - เพลง "อันดากับฟ้าใส" โดย ออร์เรนมิวสิค จากภาพยนตร์เรื่อง *อันดากับฟ้าใส*                     
* ดนตรีประกอบภาพยนตร์ยอดเยี่ยม - จำรัส เศวตาภรณ์ จาก *ฝันติดไฟ หัวใจติดดิน* 
* ภาพยนตร์ยอดนิยม - ภาพยนตร์เรื่อง *2499 อันธพาลครองเมือง* ของ ไท เอ็นเตอร์เทนเม้นท์
 
### รางวัลพิเศษ
* ตุ๊กตาทองผู้แสดงบทตลกหญิง - บุสรา เทียนไทย จาก *[[โก๊ะตี๋ วีรบุรุษอารามบอย]]*
* ตุ๊กตาทองผู้แสดงบทตลกชาย - เอ็ดดี้ ผีน่ารัก จาก *โก๊ะตี๋ วีรบุรุษอารามบอย*
* ตุ๊กตาทองผู้แสดงบทร้ายชาย - แดน ดัสกร จาก *[[ถล่มยุทธการนรก]]*
* ตุ๊กตาทองผู้กำกับคิวบู๊ - อรุณ ปราจีน จาก *ถล่มยุทธการนรก*
* ตุ๊กตาเงินดาวรุ่งชาย -โก๊ะตี๋ ผีน่ารัก จาก *โก๊ะตี๋ วีรบุรุษอารามบอย*
* ตุ๊กตาเงินดาวรุ่งหญิง - ปณิษฐา ตัณฑนาวัฒน์ จาก *โก๊ะตี๋ วีรบุรุษอารามบอย*

## อ้างอิง
* http://www.thaifilm.com/awardsDetail.asp?id=28 

หมวดหมู่:รางวัลตุ๊กตาทอง
หมวดหมู่:พ.ศ. 2540
ดิฉันไม่ใช่โสเภณี

***ดิฉันไม่ใช่โสเภณี*** เป็นนวนิยาย ประพันธ์โดยผกามาศ ปรีชา มีเรื่องราวเกี่ยวกับผู้หญิงไทยที่เสี่ยงชีวิตไปประเทศเยอรมนี  โดยหวังจะแต่งงานกับชาวเยอรมัน เพื่อให้ได้สิทธิ ในการอยู่ในประเทศเยอรมนีต่อ โดยตีแผ่การทำงานของบริษัทจัดหาคู่  รวมถึงชะตากรรมของผู้หญิงต่างแดนหลาย ๆ คน

*ดิฉันไม่ใช่โสเภณี* ตีพิมพ์เป็นตอน ๆ ในหนังสือพิมพ์ *[[เดลินิวส์]]* ในฉบับวันอาทิตย์ตั้งแต่ตุลาคม 2531 ถึง พฤศจิกายน 2532 จากนั้นตีพิมพ์รวมเล่มครั้งแรกในเดือนกันยายน 2532 แบ่งเป็น 53 ตอน

บทประพันธ์ได้รับนำมาสร้างเป็นภาพยนตร์ เมื่อปี 2536 กำกับโดยพยุง พยกุล นำแสดงโดย ธิดา ธีรรัตน์, ยุรนันท์ ภมรมนตรี ภาพยนตร์ได้รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ในสาขาผู้แสดงนำหญิงยอดเยี่ยม (ธิดา ธีระรัตน์), ผู้กำกับภาพยนตร์ยอดเยี่ยม (พยุง พยกุล) และบทประพันธ์ยอดเยี่ยม (ผกามาศ ปรีชา)

## อ้างอิง

หมวดหมู่:นวนิยายไทย
หมวดหมู่:ภาพยนตร์ไทยที่ออกฉายในปี พ.ศ. 2536
ขยี้

**ขยี้** เป็นภาพยนตร์ไทยในปี พ.ศ. 2534 กำกับโดยปุ๊ก ยังเติร์ก ภาพยนตร์ได้รับ 4 รางวัลจากเวทีรางวัลตุ๊กตาทอง ในปี พ.ศ. 2534 โดยเป็นครั้งเดียวในประวัติศาสตร์ที่ดารานำชาย 2 คน ลิขิต เอกมงคล และ สามารถ พยัคฆ์อรุณ ได้รับรางวัลเดียวกันจากหนังเรื่องเดียวกัน โดยภาพยนตร์ไม่ได้ฉายในโรงภาพยนตร์ จนในปัจจุบันภาพยนตร์ก็ยังไม่ได้ออกฉาย

อุปสรรคของภาพยนตร์เรื่องนี้มีมากมาย ตั้งแต่มีอุบัติเหตุสตันต์แมนโดนลูกปืนเสียชีวิต ทำให้เกิดปัญหาหยุดถ่ายไป 3 เดือน และต้องทำเรื่องดูแลและค่าทดแทนผู้เสียชีวิต อีกทั้งผู้กำกับยังทำงานละเอียดมาก เมื่อถ่ายหนังเสร็จแล้วแต่อยู่ในกระบวนการตัดต่อ จึงได้ส่งวิดีโอไปประกวดรางวัล ปิดกล้องด้วยทุนสร้าง 10 ล้านบาท ได้รับการเสนอชื่อเข้าชิงสาขาใหญ่แทบทุกรางวัล และได้รางวัลไปหลายรางวัล

แต่ด้วยที่คุณปุ๊กทำงานละเอียด อันไหนไม่ดี ก็ตัดทิ้ง ถ่ายทำใหม่ ทำให้เกิดความล่าช้า และมีฉากบู๊ฉากหนึ่งที่เมื่อดูแล้วเหมือนหนังเรื่อง *[[โหด เลว ดี]]* ก็กลัวจะหาว่าลอกเลียนแบบ จึงอยากจะรื้อถ่ายใหม่ เพิ่มการระเบิดรถราคาแพง 8 คันรวดกลางสนามบินใช้ตัวประกอบนับร้อย นอกจากนั้นยังใช้เวลาตกแต่งหลายซีนอยู่ถึง 4 ปี กับจำนวนฟิล์มรวมแล้วมากกว่า 450 ม้วน ทำให้ทุนสร้างขยับไปที่ 15 ล้านบาท แต่ท้ายสุดหนังก็ไม่ได้เข้าฉาย

## เรื่องย่อ

ลิขิต เอกมงคล กับ สามารถ พยัคฆ์อรุณ ที่รับบทเป็นพี่น้องกำพร้าที่ทั้งคู่แยกกันแต่เล็ก โดยลิขิตเติบโตขึ้นมาเป็นมือขวาเจ้าพ่อ สามารถได้รับเลี้ยงเป็นลูกบุญธรรมของผู้มีอิทธิพล ทั้งคู่ต้องกลับมาเจอกันโดยบังเอิญ

ฝ่ายลิขิตรับภารกิจจากนายให้มาสังหารพ่อบุญธรรมของสามารถ ส่วนฝ่ายสามารถที่กำลังเรียนอยู่ต่างประเทศ พอรู้ข่าวจึงกลับมาแก้แค้น โดยสืบถึงมือสังหาร โดยมีกันตา ดานาว รับบทเป็นตัวเชื่อมทั้ง 2 คน

## รางวัล
; รางวัลพระราชทานพระสุรัสวดี ครั้งที่ 15 ประจำปี พ.ศ. 2534
* ผู้แสดงนำชายยอดเยี่ยม – ลิขิต เอกมงคล และ สามารถ พยัคฆ์อรุณ
* ผู้แสดงสมทบหญิงยอดเยี่ยม – กันตา ดานาว
* บทภาพยนตร์ยอดเยี่ยม - รัญ เมืองลพ
* บันทึกเสียงยอดเยี่ยม – พูนศักดิ์ อุทัยพันธุ์

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ที่ยังไม่เสร็จ